CELEX: 32019D1707
Language: hu
Date: 2019-06-17 00:00:00
Title: A Tanács (EU) 2019/1707 határozata (2019. június 17.) az egyrészről az Európai Közösség, másrészről a csendes-óceáni államok közötti átmeneti partnerségi megállapodással létrehozott kereskedelmi bizottságban Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében a megállapodás egyes módosításaira vonatkozó ajánlás tekintetében az Európai Unió nevében képviselendő álláspontról

11.10.2019   
               
               
                  HU
               
               
                  Az Európai Unió Hivatalos Lapja
               
               
                  L 260/45
               
            
         A TANÁCS (EU) 2019/1707 HATÁROZATA
         (2019. június 17.)
         az egyrészről az Európai Közösség, másrészről a csendes-óceáni államok közötti átmeneti partnerségi megállapodással létrehozott kereskedelmi bizottságban Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében a megállapodás egyes módosításaira vonatkozó ajánlás tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (3) bekezdésére, valamint 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió 2009. július 30-án aláírta az egyrészről az Európai Közösség, másrészről a csendes-óceáni államok közötti átmeneti gazdasági partnerségi megállapodást (1), amely létrehozza a gazdasági partnerségi megállapodás (a továbbiakban: a megállapodás) kereteit. Pápua Új-Guinea Független Állam 2009. december 20-a óta, a Fidzsi Köztársaság pedig 2014. július 28-a óta ideiglenesen alkalmazza a megállapodást.
                  
               
                     (2)
                  
                  
                     A megállapodás 80. cikke értelmében más csendes-óceáni szigetállamok, amelyek felei a Cotonoui Megállapodásnak (2) vagy azon csendes-óceáni szigetek, amelyek strukturális jellemzői, valamint gazdasági és társadalmi helyzete összehasonlítható azokkal az országokéval, amelyek felei a Cotonoui Megállapodásnak, az 1994. évi GATT XXIV. cikkének megfelelő piacra jutásra vonatkozó ajánlat benyújtása alapján csatlakozhatnak a megállapodáshoz. A Szamoai Független Állam (a továbbiakban: Szamoa) 2018. február 5-én nyújtott be az 1994. évi GATT XXIV. cikkének megfelelő piacra jutásra vonatkozó ajánlatával együtt csatlakozási kérelmet a Szerődő Feleknek, hogy arról határozatot hozzanak.
                  
               
                     (3)
                  
                  
                     A kereskedelmi bizottság 2018. október 24-i hatodik ülésén az Unió és a csendes-óceáni államok képviselői összeállították a megállapodás azon technikai módosításainak jegyzékét, amelyek Szamoa megállapodáshoz való csatlakozásának figyelembevétele érdekében szükségesek. Az Unió és a csendes-óceáni államok képviselői arra a következtetésre jutottak, hogy az említett módosítások közé tartozik Szamoának a megállapodás Szerődő Feleként való felsorolása és piacra jutásra vonatkozó ajánlatuknak a megállapodás II. mellékletébe történő felvétele. A megállapodás hasonló módosításaira lenne szükség minden alkalommal, amikor új csendes-óceáni szigetállam csatlakozik a megállapodáshoz.
                  
               
                     (4)
                  
                  
                     A Tanács az (EU) 2018/1908 határozattal (3)2018. december 6-án jóváhagyta Szamoa csatlakozási kérelmét. A Szamoa piacra jutására vonatkozó ajánlat csatolva lett az említett határozathoz (4). Szamoa 2018. december 21-én csatlakozott a megállapodáshoz, és 2018. december 31-e óta ideiglenesen alkalmazza a megállapodást.
                  
               
                     (5)
                  
                  
                     A megállapodás 68. cikke értelmében a kereskedelmi bizottság foglalkozik a megállapodás végrehajtásához szükséges valamennyi üggyel. Fel kell hatalmazni a kereskedelmi bizottságot arra, hogy határozhasson a megállapodás újabb csendes-óceáni szigetállamnak a csatlakozását követően szükséges módosításáról.
                  
               
                     (6)
                  
                  
                     A kereskedelmi bizottság hetedik ülését 2019. július 24-én tartják, ahol a kereskedelmi bizottság a megállapodás 78. cikke szerint ajánlani tudja majd a Feleknek a megállapodás módosításainak bevezetését annak érdekében, hogy figyelembe vegyék Szamoa és más csendes-óceáni szigetállamok megállapodáshoz való jövőbeli csatlakozását.
                  
               
                     (7)
                  
                  
                     Az Uniónak meg kell határoznia az ilyen módosításokra vonatkozó ajánlás tekintetében képviselendő álláspontot.
                  
               
                     (8)
                  
                  
                     Az Unió által a kereskedelmi bizottság hetedik ülésén képviselendő álláspontnak a csatolt ajánlattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az Unió által a kereskedelmi bizottság hetedik ülésén Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében az egyrészről az Európai Közösség, másrészről a csendes-óceáni államok közötti átmeneti gazdasági partnerségi megállapodás voatkozásában javasolt egyes módosítások tekintetében képviselendő álláspont a kereskedelmi bizottság e határozathoz csatolt ajánlattervezetén alapul (5).
         
         
            2. cikk
            A kereskedelmi bizottság ajánlását annak elfogadását követően ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 17-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács 2009/729/EK határozata (2009. július 13.) az egyrészről az Európai Közösség, másrészről a csendes-óceáni államok közötti átmeneti gazdasági partnerségi megállapodás aláírásáról és ideiglenes alkalmazásáról (HL L 272., 2009.10.16., 1. o.).
         
            (2)  Partnerségi megállapodás egyrészről az afrikai, karibi és csendes-óceáni államok, másrészről az Európai Közösség és tagállamai között (HL L 317., 2000.12.15., 3. o.)
         
            (3)  A Tanács (EU) 2018/1908 határozata (2018. december 6.) Szamoának az egyrészről az Európai Közösség, másrészről a csendes-óceáni államok közötti átmeneti partnerségi megállapodáshoz való csatlakozásáról (HL L 333., 2018.12.28., 1. o.).
         
            (4)  HL L 333., 2018.12.28., 3. o.
         
         
            (5)  A megállapodás II. mellékletének szövege (A Szamoai Független Államba történő behozatalokra alkalmazandó vámtételek) a HL L 333., 2018,12.28., 3. oldalán került közzétételre.
      
      
         
            TERVEZET
            
               AZ EGYRÉSZRŐL AZ EURÓPAI KÖZÖSSÉG, MÁSRÉSZRŐL A CSENDES-ÓCEÁNI ÁLLAMOK KÖZÖTTI ÁTMENETI PARTNERSÉGI MEGÁLLAPODÁSSAL LÉTREHOZOTT KERESKEDELMI BIZOTTSÁG 01/2019 AJÁNLÁSA
            
            
               (...)
            
            
               Szamoa csatlakozásáról és más csendes-óceáni szigetállamok jövőbeli csatlakozásáról
            
            A KERESKEDELMI BIZOTTSÁG,
            tekintettel a 2009. július 30-án Londonban aláírt, egyrészről az Európai Közösség, másrészről a csendes-óceáni államok közötti átmeneti partnerségi megállapodásra (a továbbiakban: megállapodás) (1), amely létrehozza az egyrészről az Európai Unió, másrészről a csendes-óceáni államok közötti gazdasági partnerségi megállapodás keretét és különösen annak 68., 78. és 80. cikkére,
            mivel:
            
                        (1)
                     
                     
                        Pápua Új-Guinea Független Állam 2009. július 30-án, a Fidzsi Köztársaság pedig 2009. december 11-én aláírta a megállapodást, amelyet Pápua Új-Guinea 2009. december 20-a óta, a Fidzsi Köztársaság pedig 2014. július 28-a óta ideiglenesen alkalmaz.
                     
                  
                        (2)
                     
                     
                        A Szamoai Független Állam (a továbbiakban: Szamoa) 2018. február 5-én nyújtott be a Szerződő Feleknek az 1994. évi GATT XXIV. cikkének megfelelő piacra jutásra vonatkozó ajánlatával együtt csatlakozási kérelmet, hogy arról határozatot hozzanak. Szamoa 2018. december 21-én csatlakozott a megállapodáshoz, és 2018. december 31-e óta ideiglenesen alkalmazza a megállapodást.
                     
                  
                        (3)
                     
                     
                        Szamoa csatlakozásának tekintetében a kereskedelmi bizottság felülvizsgálta a megállapodást, és azt ajánlja a Szerződő Feleknek, hogy fogadják el a megállapodás technikai módosításait annak érdekében, hogy Szamoa a megállapodás Szerződő Felévé váljon, és felvegyék a piacra jutásra vonatkozó ajánlatukat a megállapodás II. mellékletébe.
                     
                  
                        (4)
                     
                     
                        A megállapodás hasonló módosításaira lenne szükség minden alkalommal, amikor újabb csendes-óceáni szigetállam csatlakozik a megállapodáshoz.
                     
                  
                        (5)
                     
                     
                        A kereskedelmi bizottság javasolja, hogy kapjon felhatalmazást, hogy a megállapodásnak az újabb csendes-óceáni szigetállamok csatlakozását követően esetlegesen szükséges módosításáról dönthessen,
                     
                  ELFOGADTA EZT AZ AJÁNLÁST:
            A kereskedelmi bizottság ajánlja, hogy a Felek a következő módosításokat hajtsák végre:
            
                        1.
                     
                     
                        a megállapodás 70. cikke (1) bekezdésének helyébe a következő szöveg lépjen:
                        
                           „(1)   A megállapodás alkalmazásában «Szerződő Felek» egyrészről az Európai Közösség «EK-Fél»-ként, másrészről Pápua Új-Guinea, a Fidzsi Köztársaság és a Szamoai Független Állam «csendes-óceáni államok»-ként értendők.”;
                        
                     
                  
                        2.
                     
                     
                        a megállapodás 80. cikke a következő (3) bekezdéssel egészül ki:
                        
                           „(3)   A kereskedelmi bizottság határozhat a megállapodásnak az újabb csendes-óceáni szigetállamok csatlakozását követően esetlegesen szükséges módosításáról.”;
                        
                     
                  
                        3.
                     
                     
                        a megállapodás II. melléklete egészüljön ki a Szamoai Független Állam megállapodás szerinti piacra jutásra vonatkozó ajánlatának szövegével, az ezen ajánlás mellékletében foglaltak szerint;
                     
                  
                        4.
                     
                     
                        a megállapodás II. jegyzőkönyvének X. mellékletében töröljék a Szamoára vonatkozó hivatkozást a „,más AKCS-államok” listájáról.
                     
                  
               Kelt …,
               
                  
                     a kereskedelmi bizottság részéről
                  
                  
                     az Unió részéről
                  
               
               
                  
                     a csendes-óceáni államok részéről
                  
               
            
            
               (1)  HL L 272., 2009.10.16., 1. o.